ROZHODNUTIE KOMISIE
z 12. júla 2005,
ktorým sa mení a dopĺňa rozhodnutie 2002/472/ES ustanovujúce špecifické podmienky dovozu produktov rybolovu z Bulharskej republiky
[oznámené pod číslom K(2005) 2454]
(Text s významom pre EHP)
(2005/497/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 91/493/EHS z 22. júla 1991, ustanovujúcu zdravotné podmienky na výrobu a umiestňovanie rybacích výrobkov na trh (1), a najmä na jej článok 11 ods. 1,
keďže:
(1)
V rozhodnutí Komisie 2002/472/ES z 20. júna 2002, ktoré ustanovuje špecifické podmienky dovozu produktov rybolovu z Bulharskej republiky (2), sa stanovuje, že pridávanie nových podnikov alebo plavidiel do zoznamu podnikov a plavidiel, pre ktoré je povolený dovoz z Bulharska, si vyžaduje inšpekciu Spoločenstva.
(2)
V rozhodnutí 2002/472/ES sa taktiež ustanovuje, že zníženie frekvencie fyzických kontrol, stanovené v rozhodnutí Komisie 94/360/ES (3), sa neuplatňuje na produkty rybolovu dovezené z Bulharska.
(3)
Výsledky novej inšpekčnej návštevy odborníkov Spoločenstva ukazujú, že Bulharsko v súčasnosti spĺňa podmienky na poskytnutie sanitárnych záruk, ktorých úroveň je minimálne rovnocenná so zárukami poskytovanými Spoločenstvom. Vzhľadom na tieto výsledky je vhodné zabezpečiť zníženie frekvencie fyzických kontrol, vrátane nových podnikov uvedených v zozname, a uplatňovať postup ustanovený v článku 5 rozhodnutia Rady 95/408/ES (4) na ďalšie úpravy tohto zoznamu.
(4)
Rozhodnutie 2002/472/ES by sa preto malo zodpovedajúcim spôsobom zmeniť a doplniť.
(5)
Je vhodné, aby sa toto rozhodnutie uplatňovalo 45 dní od dátumu jeho uverejnenia v Úradnom vestníku Európskej únie, aby sa tak zabezpečilo potrebné prechodné obdobie.
(6)
Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Rozhodnutie 2002/472/ES sa mení a dopĺňa takto:
1.
Články 4 a 5 sa vypúšťajú.
2.
Prílohy I a II sa nahrádzajú textom prílohy k tomuto rozhodnutiu.
Článok 2
Toto rozhodnutie sa uplatňuje od 28. augusta 2005.
Článok 3
Toto rozhodnutie je určené členským štátom.
V Bruseli 12. júla 2005